《秋夜宿山中分题诗四首 其四 分得藤枕》
明代·郑文康

肌肤擅清凉，骨格负刚毅。上带刀斧痕，中多黑甜味。

藉首睡至夘，摊饭枕过未。不沾脂粉香，颇有蔬笋气。

嗤彼邯郸翁，荣华片时贵。

作者简介：（1413—1465）苏州府昆山人，字时乂，号介庵。正统十三年进士。观政大理寺，寻因疾归。父母相继亡故后，绝意仕进，专心经史。好为诗文。有《平桥集》。